Vabariigi Valitsuse korralduse
 “Kaitseministeeriumi kantsleri ametikohale nimetamine”
eelnõu seletuskiri


Vabariigi Valitsuse 10. septembri 2026. a korraldusega nr 150 vabastati Kaitseministeeriumi kantsler Kaimo Kuusk kantsleri ametikohalt 15. septembril 2026. a. Seoses Kaimo Kuuse kantsleri ametikohalt vabastamisega, teeb kaitseminister Vabariigi Valitsusele ettepaneku nimetada Kristjan Mäe Kaitseministeeriumi kantsleri ametikohale alates 1. oktoobrist 2026. 

Avaliku teenistuse seaduse § 22 lõike 2 ning § 23 lõike 2 punkti 3 kohaselt nimetab Vabariigi Valitsus ministeeriumi kantsleri ametisse viieks aastaks, kuulates ära avaliku teenistuse tippjuhtide valikukomisjoni (edaspidi tippjuhtide valikukomisjon) arvamuse. Tippjuhtide valikukomisjoni arvamusel sobib Kristjan Mäe Kaitseministeeriumi kantsleri ametikohale. Kristjan Mäe on andnud nõusoleku asumiseks kantsleri ametikohale. Kristjan Mäe vastab avaliku teenistuse seaduses ametnikule esitatavatele nõuetele.

Vabariigi Valitsuse korralduse eelnõu punkti 1 kohaselt nimetatakse Kristjan Mäe Kaitseministeeriumi kantsleri ametikohale määratud ajaks viieks aastaks alates                                 01. oktoobrist 2026 kuni 30. septembrini 2031. Kantsleri põhipalk on 90 protsenti ministrile makstavast ametipalgast ning ametikohta asukoht on Tallinn (eelnõu punktid 2 ja 4). 
Eelnõu punkti 3 kohaselt tuleneb kantsleri avaliku võimu volitus avaliku teenistuse seaduse § 7 lõike 3 punktidest 1, 2, 3, 4 ja 8 (ametiasutuse juhtimine, riikliku ja haldusjärelevalve teostamine, riigi julgeoleku ja põhiseadusliku korra tagamine, alaliselt riigi sõjaline kaitsmine ja valmistumine selleks ning Kaitseministeeriumi pädevuses olevate poliitikat kujundavate otsuste sisuline ettevalmistamine ja rakendamine) ning muudest õigusaktidest, millega on määratud ministeeriumi kantsleri pädevus. 
Eelnõu punktiga 5 volitatakse kaitseministrile ametisse nimetamise õigust omava isiku pädevusse kuuluvate küsimuste otsustamine (sealhulgas näiteks puhkusele lubamine, lähetusse saatmine, muutuvpalga määramine) edasivolitamise õigusega. Ametist vabastamise õigust edasi ei volitata, vaid see jääb Vabariigi Valitsusele.

Eelnõu punktis 6 on fikseeritud kantsleri teenistussuhte kestvus avalikus teenistuses ametikohale nimetamisele eelneva päeva seisuga, milleks on 14 aastat 7 kuud ja 9 päeva.

Korralduse rakendamine ei too kaasa täiendavaid majanduslikke kulutusi. Korralduse eelnõu on kooskõlas Eesti Vabariigi põhiseaduse ja teiste õigusaktidega.

Eelnõu ja seletuskirja on ette valmistanud Kaitseministeeriumi õigusosakonna personaliõiguse valdkonna juht Ele-Liis Jõgi (e-post: ele-liis.jogi@kaitseministeerium.ee).


Martin Herem
Minister

